wickkiey/tamil-wikipedia-chunked huggingface dataset:
# கிரீஷ் சந்திர முர்மு

**கிரீஷ் சந்திர முர்மு** (*Girish Chandra Murmu***;** **;** பிறப்பு: 21 நவம்பர் 1959), ஜம்மு காஷ்மீர் ஒன்றியப் பகுதியின் **முதல்** துணைநிலை ஆளுநராக நியமிக்கபட்ட இந்திய ஆட்சிப் பணி அதிகாரியாவார். ஒடிசா மாநிலத்தின் மயூர்பஞ்சில் பிறந்த இவர் முண்டா மொழி பேசும் சந்தாலி பழங்குடியினத்தைச் சேர்ந்தவர்.  
1985-இல் குஜராத் முதலமைச்சராக இருந்த நரேந்திர மோடியின் முதன்மைச் செயலாராக பணிபுரிந்தவர்.
# கிரீஷ் சந்திர முர்மு

## கல்வி

கிரிஷ் சந்திர முர்மு ஒடிசாவின் உத்கல் பல்கலைக் கழகத்தில் முதுகலைப் பட்டம் பெற்றவர். பின்னர் ஐக்கிய இராச்சியத்தின் பிர்மிங்காம் பல்கலைக் கழகத்தில் முதுநிலை வணிக மேலாண்மை பட்டம் பெற்றவர்.
# கிரீஷ் சந்திர முர்மு

## ஜம்மு காஷ்மீர் ஒன்றிய துணைநிலை ஆளுநராக

யை முர்மு சந்திக்கும் காட்சி]]
2019 ஜம்மு காஷ்மீர் மறுசீரமைப்புச் சட்டத்தின் கீழ் புதிதாக நிறுவப்பட்ட ஜம்மு காஷ்மீர் ஒன்றியப் பகுதி 31 அக்டோபர் 2019 அன்று முதல் ஒன்றியப் பகுதியானது. ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக 31 அக்டோபர் 2019 நள்ளிரவு அன்று கிரீஷ் சந்திர முர்மு பதவியேற்றார்.
# தடகளம்

**தடகளப் போட்டிகள்** என்பது விளையாட்டின் வகைகளில், ஓடுதல், குதித்தல் மற்றும் வீசுதல் ஆகியவற்றின் திறன்களில் நிறுவப்பட்ட போட்டிகளை உள்ளடக்கியது ஆகும். விளையாட்டு நடைபெறும் இடம், ஓடும் பாதை மற்றும் வீசுவதற்கான புல் களம் மற்றும் சில குதித்தல் நிகழ்வுகள் ஆகியவற்றிலிருந்து இந்தப் பெயர் பெறப்பட்டது. தடகளம் என்பது தனித்திறன் விளையாட்டுப் போட்டி என்ற குடையின் கீழ் வகைப்படுத்தப்பட்டுள்ளது, இதில் சாலை ஓட்டம், நாடுகளுக்கிடையிலான ஓட்டம் மற்றும் பந்தய நடைப்பயிற்சி ஆகியவை அடங்கும். குறுவிரையோட்டம், நடுத்தர மற்றும் நீண்ட தூர நிகழ்வுகள், பந்தய நடைப்பயிற்சி மற்றும் தடைகளை உள்ளடக்கிய ஓட்டப் பந்தய நிகழ்வுகள் ஆகியவற்றைக் குறைந்த நேரத்தில் முடிக்கும் விளையாட்டு வீரரால் வெல்லப்படுகின்றன. குதித்தல் மற்றும் வீசுதல் நிகழ்வுகள் மிகப் பெரிய தூரம் அல்லது உயரத்தை அடைபவர்களால் வெல்லப்படுகின்றன. வழக்கமான குதித்தல் நிகழ்வுகளில் நீளம் தாண்டுதல், மும்முறை தாண்டுதல், உயரம் தாண்டுதல் மற்றும் தண்டூண்றித் தாண்டுதல் ஆகியவை அடங்கும். மிகவும் பொதுவான வீசுதல் நிகழ்வுகள் குண்டு எறிதல், ஈட்டி எறிதல், வட்டு எறிதல் மற்றும் சுத்தி எறிதல் ஆகியவை ஆகும். ஐந்து நிகழ்வுகளைக் கொண்ட ஐவகைப் போட்டி, ஏழு நிகழ்வுகளைக் கொண்ட எழுவகைப் போட்டி மற்றும் பத்து நிகழ்வுகளைக் பத்துவகைப் போட்டி போன்ற "ஒருங்கிணைந்த நிகழ்வுகள்" அல்லது "பல் நிகழ்வுகள்" உள்ளன. இவற்றில், தடகள மற்றும் கள நிகழ்வுகளின் கலவையில் விளையாட்டு வீரர்கள் பங்கேற்கின்றனர். பெரும்பாலான தட மற்றும் கள நிகழ்வுகள் தனிப்பட்ட பங்கேற்பாளரின் வெற்றியையோ, தோல்வியையோ முடிவாகத் தருவதாகும். மிக முக்கியமான அணி நிகழ்வுகள் தொடர் ஓட்டப் பந்தயங்கள், அவை பொதுவாக நான்கு பேரைக் கொண்ட அணிகளைக் கொண்டிருக்கும். நிகழ்வுகள் ஏறத்தாழ ஆண்களுக்குத் தனியானதாகவும், பெண்களுக்குத் தனியானதாகவும் பிரித்து நடத்தப்படுகின்றன. இருப்பினும், ஆண்கள் மற்றும் பெண்களுக்கான போட்டிகள் பொதுவாக ஒரே விளையாட்டுத் திடலிலேயே நடத்தப்படுகின்றன. ஒரு பந்தயத்தில் ஒரே நேரத்தில் ஓட அதிகமான நபர்கள் இருந்தால், பங்கேற்பாளர்களின் களத்தை குறைக்க தொடக்க நிலைத் தேர்வு போட்டிகள் நடத்தப்படும்.  
தடகளப் போட்டிகள் என்பது பழமையான விளையாட்டுகளில் ஒன்றாகும். பண்டைய காலங்களில், கிரேக்க நாட்டில் பண்டைக்கால ஒலிம்பிக் விளையாட்டுக்களைப் போல இது திருவிழாக்கள் மற்றும் விளையாட்டுப் போட்டிகளுக்கான கூடல்களுடன் இணைந்து நடத்தப்பட்ட ஒரு நிகழ்வாகவும் இருந்தது. தற்காலத்தில், உலகின் மிகவும் பெருமைக்குரிய இரண்டு தடகளப் போட்டிகளானவ ஒலிம்பிக் போட்டிகளில் நடக்கும் தனித்திறன் போட்டிகளும் உலக தடகள வாயைாளர் போட்டிகளும் ஆகும். தடகள விளையாட்டுக் கூட்டமைப்புகளின் பன்னாட்டுச் சங்கமானது சர்வதேச விளையாட்டுக் கட்டுப்பாட்டு அமைப்பு ஆகும்.  
குறிப்பிட்ட நிகழ்வுகளில், தடகளத்தில் உலக சாதனைகளின் பதிவுகள் மற்றும் தடகளத்தில் தேசிய சாதனைகளின் பதிவுகள் அந்தந்த மட்டங்களில் தொடங்கி தனிப்பட்ட நபரது அடைவுகள் வரை பராமரிக்கப்படுகின்றன. இருப்பினும், விளையாட்டு வீரர்கள் நிகழ்வின் விதிகள் அல்லது விதிமுறைகளை மீறியதாகக் கருதப்பட்டால், அவர்கள் போட்டியில் இருந்து தகுதி நீக்கம் செய்யப்படுவதோடு அவர்களின் சாதனைகளும் அழிக்கப்படும்.  
வட அமெரிக்காவில், தடகளம் என்பது பின்வரும் இதர தனித்திறன் போட்டிகளான நாடுகளுக்கிடையேயான ஓட்டம், மாரத்தான் மற்றும் சாலை ஓட்டம் போன்றவற்றையும் குறிக்கப் பயன்படுகிறது.
# தம்பெலினா

**தம்பெலினா** (*Thumbelina*, டேனிய மொழி: *Tommelise*) என்பது டேனிஷ் எழுத்தாளர் ஆன்சு கிறித்தியன் ஆன்டர்சன் எழுதிய ஒரு இலக்கிய விசித்திரக் கதையாகும். இது முதன்முதலில் 16 திசம்பர் 1835 அன்று சி.ஏ. ரீட்ஸல் என்பவரால் டென்மார்க்கின் கோபனாவனில் வெளியிடப்பட்டது. "தி நாட்டி பாய்" , "தி டிராவலிங் கம்பானியன்" போன்ற சிறுகதைகளுடன் சேர்ந்து 'குழந்தைகளுக்கான விசித்திரக் கதைகள்' என்ற நூலின் இரண்டாவது பாகத்தில் இடம்பெற்றது. இது தம்பெலினா என்ற ஒரு சிறிய பெண்ணைப் பற்றியது. தன் மகனுக்கு அவளை திருமணம் செய்ய விரும்பும் ஒரு தேரை, சேவல்களுடன் அவள் மேற்கொள்ளும் சாகசங்களைப் பற்றிய கதை இது.  
தம்பெலினா முக்கியமாக ஆண்டர்சனின் படைப்பு. இருப்பினும் அவர் " டாம் தம்ப் " போன்ற குள்ள மனிதர்களின் கதைகளிலிருந்து உத்வேகம் பெற்றார். தம்பெலினா 1835 ஆம் ஆண்டில் ஏழு விசித்திரக் கதைகளில் ஒன்றாக வெளியிடப்பட்டது. இது டேனிஷ் விமர்சகர்களால் இதன் முறைசாரா பாணியாலும், ஒழுக்கமின்மையாலும் வரவேற்கப்படவில்லை. இருப்பினும், ஒரு விமர்சகர் தம்பெலினாவை பாராட்டினார். தம்பெலினாவின் முதல் ஆங்கில மொழிபெயர்ப்பு 1846-இல் வெளியானது. இந்தக் கதை தொலைக்காட்சி நாடகம் மற்றும் இயங்குபடம் உள்ளிட்ட பல்வேறு ஊடகங்களுக்கு மாற்றியமைக்கப்பட்டது.
# தம்பெலினா

## கதை

ஒரு குழந்தைக்காக ஏங்குகிற ஒரு பெண், ஒரு சூனியக்காரரிடம் ஆலோசனை கேட்கிறாள். அவளுக்கு ஒரு வாற்கோதுமை வழங்கப்படுகிறது. அதை அவள் வீட்டிற்குச் சென்று தாவரமாக வளர்க்கிறாள் (1847 ஆம் ஆண்டின் முதல் ஆங்கில மொழிபெயர்ப்பில் மேரி ஹோவிட் எழுதியது, ஒரு பிச்சைப் பெண் ஒரு விவசாயியின் மனைவியிடம் கொடுப்பதன் மூலம் கதை ஆரம்பிக்கிறது. இங்கே உணவுக்கு ஈடாக ஒரு வாற்கோதுமை). 'வாற்கோதுமை' நடப்பட்டு முளைத்த பிறகு, தம்பெலினா என்ற ஒரு சிறுமி அதன் பூவிலிருந்து வெளிப்படுகிறாள். ஒரு இரவு, தம்பெலினா, தனது வாதுமைக் கொட்டை தொட்டிலில் தூங்கிக் கொண்டிருக்கிறாள். தன் மகனுக்கு திருமணம் செய்ய விரும்பும் ஒரு தேரையால் தம்பெலினா தூக்கிச் செல்லப்படுகிறாள். நட்பான மீன், ஒரு பட்டாம்பூச்சியின் உதவியுடன், தம்பெலினா தேரை மற்றும் அவரது மகனிடமிருந்துத் தப்பித்து, ஒரு லில்லி தண்டு மீது விழுகிறாள். பின்னர் அவளது நண்பர்கள் அவளை நிராகரிக்கிறார்கள்.  
தம்பெலினா தன்னைப் பாதுகாத்துக் கொள்ள முயற்சிக்கிறாள். ஆனால் குளிர்காலம் வரும்போது, அவள் மிகுந்த சிரமத்தில் இருக்கிறாள். இறுதியாக அவளுக்கு ஒரு வயதான மர எலி மூலம் தங்குமிடம் கிடைக்கிறது. அதற்கு நன்றியாக அவள் அங்கேயே வசிக்கிறாள். தம்பெலினா தனது அண்டை வீட்டில் வசிக்கும் மோலை திருமணம் செய்து கொள்ளுமாறு எலி அறிவுறுத்துகிறது. ஆனால், தம்பெலினா அத்தகைய ஒரு உயிரினத்தை திருமணம் செய்து கொள்வதற்கான வாய்ப்பைக் மறுக்கிறாள். ஏனெனில் மோல் தனது எல்லா நாட்களையும் நிலத்தடியில் கழிக்கிறது. சூரியனையும் வானத்தையும் ஒருபோதும் பார்க்காது. மர எலியானது தம்பெலினாவை திருமணத்திற்கு மீண்டும் வற்புறுத்துகிறது. மோல் அவளுக்கு ஒரு நல்ல பொருத்தம் என்றும், மறக்காமல் அதனை திருமணம் செய்து கொள்ளவும் கூறுகிறது.  
கடைசி நிமிடத்தில், தம்பெலினா ஒரு குளிர்காலத்தில் ஒரு குருவியின் உதவியுடன் தொலைதூர நிலத்திற்கு தப்பிச் செல்கிறாள். மலர்கள் நிறைந்த ஒரு வயலில், தம்பெலினா ஒரு சிறிய மலர்-தேவதை இளவரசனை சந்திக்கிறாள். அவர்கள் திருமணம் செய்து கொள்கின்றனர். அவள் தனது கணவருடனான ஒரு மலரிலிருந்து மற்றொறு மலருக்குப் பயணம் செய்யும்போது இரண்டு இறக்கைகளையும், மியா என்ற புதிய பெயரையும் பெறுகிறாள். இவ்வாறு தம்பெலினாவின் கதையை ஆண்டர்சன் என்ற ஒரு மனிதரிடம் கூறுகிறார். அவர் ஒரு புத்தகத்தில் இக்கதையை விவரிக்கிறார்.
# தூற்றுதல்

, இந்தியா]]
, இந்தியா]]  
**காற்றில் தூற்றுதல்** *(Wind winnowing)* என்பது நெல் தாளில் இருந்து நெல்மணிகளப் பிரிக்க பண்டைய பண்பாடுகளில் பயன்படுத்திய வேளாண்மை முறையாகும் இம்முறை தேக்கிவைக்கப்பட்ட நெல்மணிகளில் இருந்து தீங்குயிரிகளைப் பரிக்கவும் பயன்படுத்தப்படுகிறது. நெற்கதிர்களை கால்நடைகளைக் கொண்டு மிதித்துப் போரடித்த பிறகு காற்றில் தூற்றி நெல்மணிகள் பிரிக்கப்படுகின்றன.  
மிக எளிய முறையில் கூலமும் பதரும் கலந்த கலவை காற்றில் எறியப்படுகிறது. அப்போது பதர்கள் காற்றில் அடித்துச் செல்ல கூலமணிகள் நேரடியாக கீழே விழுகின்றன. இங்குத் தூற்றுதலுக்குக் கூடையோ முறமோ அறுவடை செய்து மிதித்த கலவையைக் காற்றில் தூவப் பயன்படுகின்றன.
# தூற்றுதல்

## தூற்றுதலை எந்திரமயமாக்கல்

முதலில் 1737 இல் ஆந்திரூ உரோட்சர் எனும் உழவர் உரோக்சு பர்குசயரில் உள்ள கேவர்சு தோட்ட வளாகத்தில், கூலங்களைத் தூற்றுதலுக்கான தூற்றுதல் எந்திரத்தை உருவாக்கினார். இது தூற்றி எனப்பட்டது. இது வெற்றிபெற்றதால் அக்குடும்பம் இவ்வெந்திரங்களை இசுகாட்லாந்து முழுவதும் பல ஆண்டுகளாக விற்பனை செய்துள்ளனர். அன்றைய இசு காட்லாந்து மட அதிபதிகள் இச்செயலைக் கடவுளுக்கு எதிரான செயலாகக் கருதினர். காற்று கடவுள் படைத்தது. அதற்கு மாற்றாக செயற்கை முறையில் காற்றை உருவாக்குதல் கடவுள் பொருளைத் திருடுவதாகும் எனக் கூறியுள்ளனர். தொழிற்புரட்சியில், தூற்றுதல் செயல்முறை எந்திரமயமாக்கப்பட்டு, தூற்றுதல் ஆலைகள் பல உருவாக்கப்பட்டன.
</big>
# தூற்றுதல்

## கிரேக்கப் பண்பாட்டில்

தூற்றுதல் விசிறி (λίκνον [*líknon*], "தொட்டில்" எனும் பொருள் கொண்டது) தியோனிசசு அளித்த சடங்கிலும் எலியூசினிய மர்மங்களிலும் விவரிக்கப்படுகிறது: " இது ஒரு எளிய வேளாண்கருவி. ஆனால் இது தியோனிசசு சமயத்தில் மருள்படுத்தப்படுகிறது," என்கிறார் ஜேன் எல்லன் ஆரிசன்.
# தூற்றுதல்

## சீனப் பண்பாட்டில்

, *தியாங்கோங் கைவு* கலைக்களஞ்சியம் (1637)]]  
தொல்சீனாவில், சுழல்வகை விசிறி கண்டுபிடித்ததும் தூற்றுதல் நுட்பம் மேம்படலானது. இது காற்றை உருவாக்க திருகிய அலகுகளைப் பயன்படுத்தியது. இது கி.பி 1313 ஆண்டைய வாங் ழென் இயற்றிய * நோங் சூ* எனும் நூலில் தரப்பட்டுள்ளது.
# தூற்றுதல்

## புதிய ஏற்பாட்டில்

மத்தேயு நற்செய்தி 3:12 இன்படி, ஒரு தொடர் கோதுமையையும் அதன் பதரையும் பிரிக்கும் கருவியை " அவரது கையில் உள்ள தூற்றுதல் விசிறி" (அமெரிக்கச் செந்தர விவிலியம்) எனக் குறிக்கிறது. புதிய பன்னாட்டுப் பதிப்பும் புதிய அமெரிக்கச் செந்தர விவிலியமும் "தூற்றுதல் கவை" என மொழிபெயர்க்கின்றன; கோல்மன் கிறிஸ்தவச் செந்தர விவிலியம் இச்சொல்லை "தூற்றுதல் முறம்" என மொழிபெயர்க்கிறது.
# தூற்றுதல்

## ஐக்கிய அமெரிக்காவில்

அமெரிக்காவில் தூற்றுதல் கோட்டில்கள் உருவாக்கபட்டதும் தென்கரோலினா நெற்பயிர் விளைச்சல் வேகமாகப் பெருகலானது.
# தூற்றுதல்

## ஐரோப்பாவில்

பேதே அடுசெஃப்ரின் கூறுகிறபடி, நார்தம்பர்லாந்து சேக்சான் குடியிருப்புகளில் அங்கு நடந்த அகழாய்வு செய்தவரின் மீள்கட்டமைப்பு படத்தின்படி எதிரெதிராக அமைந்த வாசல்களுக்கு இடையில் உள்ள காற்றுவீச்சால் நடுவில் கொட்டில்களில் உள்ள கூலக்கலவை தூற்ரப்பட்டுள்ளது.  
ஐரோப்பாவில் 18 ஆம் நூற்றாண்டு வரை காற்றில் தூற்றுதலுக்கான சீன நுட்பங்கள் பயன்படுத்தவில்லை. அக்காலத்தில் ஐரோப்பாவில் தூற்றுதல் எந்திரங்கள் மரக்கலவகைக் காற்றாடிகளையே ப்யன்படுத்தின. ஐரோப்பாவுக்கு டச்சு கிழக்கிந்தியக் குழுமத்தின் கடலோடிகளே சுழல்வந்த் தூற்றுதல் எந்திரங்களை 1700- 1720 கால இடைவெளியில் ஜாவாவில் உள்ள பதாவியாவில் இருந்து கொண்டு வந்துள்ளனர். இதே கால இடைவெளியில் சுவீடியர்கள் தென்சீனாவில் இருந்து இவ்வெந்திரங்களை இறக்குமதி செய்துள்ளனர். இயேசு பாதிரியார்கள் 1729 கால அளவில் பல எந்திரங்களைப் பிரான்சுக்குக் கொண்டு சென்றுள்ளனர். எனவே, 18 ஆம் நூற்றாஆண்டின் தொடக்க காலம் வரை, மேற்கு நாடுகளில் சுழல்வகைத் தூற்றுதல் விசிறிகள் பயனில் இல்லை.
# கூட்டு அறுவடை எந்திரம்

570ஆறுவடை எந்திரத்தால் புல்லரிசியை அறுவடை செய்தல். (மூடிய காற்றுப்பதன அறை, சுழல் கதிரடிப்பான், வழிகாட்டுத்ல் உள்ள ஒருங்கொளி தன்னிக்கத் திசைதிருப்பி)யுடன்]]
,வட்டாரம்]]  
**கூட்டு அறுவடை எந்திரம்** *(combine harvester)*, அல்லது எளிமையாக **கூட்டெந்திரம்** *(combine)*என்பது பலவகைக் கூலப்பயிர்களை அறுவடை செய்யும்படி வடிவமைத்த பொதுப்பயன் எந்திரமாகும். இது மூன்று அறுவடைச் செயல்முறைகளைக் கூட்டாக ஒருங்கே செய்கிறது. அவையாவன,கதிர் அறுத்தல், கதிரடித்தல், காற்றில் தூற்றுதல் என்பனவாகும்.  
தற்காலக் ** கூட்டு அறுவடை எந்திரம்** *(combine harvester)* என்பது பலவகைக் கூலக் கதிர்களைத் திறம்பட அறுவடை செய்ய வடிவமைக்கப்பட்டுள்ளது. இது கதிர் அறுத்தல், கதிரடித்தல், தூற்றுதல் ஆகிய தனித்தனி பணிகளைக் கூட்டாக செய்வதால் இப்பெயர்பெற்றது. இந்த எந்திரம் கோதுமை, ஓட்சு, புல்லரிசி, பார்லி, சோளம், மக்காச் சோளம் , சோயா அவரை, ஆளி (ஆமணக்கு), சூரியகாந்தி சனோலா எனப் பலவகைகளையும் அறுவடை செய்ய வல்லதாக உள்ளது. பிரிக்கப்பட்ட தாள் அல்லது தட்டு வயலில் விடப்படுகிறது. இதில் மூட்டவளம் குறைந்த தண்டும் இலையும் (தாளும்) அமையும் : இது இறகு வெட்டி வயலில் பரப்பப்பட்டு உழப்படுகிறது அல்லது கட்டு கட்டகக் கட்டிக் கால்நடைகளுக்குத் தீவனமாகவும் பயன்படுத்தப்படுகிறது.
- உலகளாவிய வேளான் எந்துரங்கள், பண்னைக் கருவிகள் வழிகாட்டி
- " உலகூட்டும் பொன்மணி அறுவடை"
- கூலம், கோதுமை கொட்டு ஆளிகளுடன் கூட்டெந்திரங்களின் படங்கள்
- சூரிய ஒளி அறுவடை எந்திரங்களின் வரலாறு, விக்டோரியா அருங்காட்சியகம்,ஆத்திரேலியா
- ஆத்திரேலிய பிரிப்பு, கூட்டு அறுவடை எந்திரத்தின் தோற்றம்  
கூட்டு அறுவடை எந்திரம் உழைப்பை மிச்சப்படுத்தும் புதிய புதுமைபுனைவுகளில் ஒன்றாகும். இது வேளாண்மையில் ஈடுபடும் மக்கள் எண்ணிக்கையைக் கணிசமாக குறைக்கிறது.
# கூட்டு அறுவடை எந்திரம்

## வரலாறு

இசுகாட்லாந்தில் 1826 இல், பாட்ரிக் பெல் எனும் புதுமைபுனைவாளர் ஓர் அறுவடை எந்திரத்தை வடிவமைத்தார். ஆனால், அவர் அதற்குக் காப்புரிமம் ஏதும் விண்னப்பித்துப் பெறவில்லை. இது கத்திரியால் அறுக்கும் கோட்பாட்டைப் பின்பற்றியது. இந்தக் கோட்பாடு இன்றும் நடைமுறையில் உள்ளது. பெல் எந்திரத்தைகுதிரைகள் ஓட்டின. இன்றும் அமெரிக்காவில் சில பெல் எந்திரங்கள் உள்ளன. ஐக்கிய அமெரிக்காவில்1835 இல், கிராம் மூர் என்பவர் முதல் கூட்டு அறுவடைஎந்திரத்தை வடிவமைத்துக் கப்புரிமமும் பெற்றார். இது கத்ர் அறுத்தல், கதிரடித்தல், தூற்றுதல் ஆகிய மூன்று பணிகளையும் கூட்டக செய்ய வல்லது . இவற்றின் முதல்வகைகள் குதிரை அல்லது கோவேறு கழுதை, எருதுகளால் ஒட்டப்பட்டுள்ளன.  
ஐக்கிய அமெரிக்காவில் அன்றும் இன்றும் கூட்டெந்திரத் தயாரிப்பாளர்களாக ஆலிசு சல்மர்சு, மாசே ஆரிசு, பன்னாட்டு ஆர்வெசுட்டர் குழும்ம், கிளீனர் தாயாரிப்புக் குழுமம், ஜான் தீரே, மின்னியாபோலிசு மோலைன் ஆகிய குழுமங்களே அமைகின்றனர்
ஆத்திரேலியரான தாமசு கரோல் 1937 இல் கனடாவின் மாசே ஆரிசு குழுமத்தில் பணிபுரிந்தபோது த்ந்செலுத்த எந்திரப் படிமம் ஒன்றை சீராக்கி 1940 இல் வெளியிட்டார். மிக எடைகுறைந்த இந்த எந்திரம் அக்குழுமதுக்காகப் பரவலாகச் சந்தைபடுத்தப்பட்டது. Lyle Yost invented an auger that would lift grain out of a combine in 1947, making unloading grain much easier. கிளயேசு 1952 இல் முதல் தந்செலுத்த கூட்டு அறுவடை எந்திரத்தை ஐரோப்பாவில் வெளியிட்டார்; கிளாசு எனும் ஐரோப்பிஅக் குழுமம் 1953 இல் ஒரு தந்செலுத்தக் கூட்டு அறுவடை எந்திரத்தை உருவாக்கி, எர்க்குலிசு என்ற பெயரில் வெளியிட்டது. இது நாளொன்றுக்கு 5 டன் கோதுமையை அறுவடை செய்ய வல்லது. இந்தப் புதுவகைக் கூட்டெந்திரங்கள் இன்றும் நடைம்முறையில் உள்ளன. இவை பெட்ரோல் அல்லது டீசலால் இயங்குகின்றன. இவை 1960 களில் தந்தூய்மிப்பு சுழல்திரை கண்டுபிடிக்கும் வரை கதிர்வீசிகளில் பதரடைத்துக் கொண்டுக் குளிர்த்தலைக் கட்டுபடுத்தியதால் மிகைச் சூடாக்கத்தால் தாக்கமுற்று வந்தன. .  
கணிசமான கூட்டெந்திர முன்னேற்றமாக சுழல்வகை வடிவமைப்பு திகழ்ந்தது. இதில் எழுசுருள் சுற்றகம் வழியாக தாள் கடத்தப்படும்போது கூலமணிகள் பிரிந்தன. சு ழல்வகை கூட்டெந்திரங்கள் 1975 இல் புது ஆலந்து வேளாண் குழுமத்தால் அறிமுகப் படுத்தப்பட்டன.  
1980 களில் கதிரடிப்புத் திறமையை அளக்கும் மின்னனியல் கருவிகள் அறிமுகப் படுத்தப்பட்டன. இந்தப் புதிய கருவி நல்ல கூலமணி விளைச்சலைப் பெற வேகத்தையும் மற்ற அளபுருக்களையும் கட்டுபடுத்த வழிவகுத்தது.
# விக்கிப்பீடியா:வேங்கைத் திட்டம் 2.0/தலைப்புகள்/மகளிர்

விக்கி மகளிர் போட்டிக்காக எழுதும் தலைப்புகளையும் வேங்கைத் திட்டத்தில் சமர்ப்பிக்கலாம்.
# விக்கிப்பீடியா:வேங்கைத் திட்டம் 2.0/தலைப்புகள்/மகளிர்

## எப்படி முன்னுரிமை அளிப்பது?

- பக்கப் பார்வைகள் அடிப்படையில் முக்கியத்துவம் காட்டும் பட்டியல்
- தமிழ் விக்கிப்பீடியாவில் இல்லாத கட்டுரைகள்
- புதிதாக உருவாக்க வேண்டிய குறைந்தது 25 விக்கிப்பீடியாக்களில் உள்ள முக்கியமான கட்டுரைகள்.
# விக்கிப்பீடியா:வேங்கைத் திட்டம் 2.0/தலைப்புகள்/மகளிர்

## எப்படி முன்னுரிமை அளிப்பது?

### Social Health Article list

1. Abuse during childbirth
1. Rape culture
1. Rape schedule
1. Women for Human Rights
1. Women in Black
1. Women's Aid Organisation
1. Women's Peace Society
1. Working Women United
1. Asian feminist theology
1. Transnational feminist network
1. Nirbhaya Vahini (expand)
1. Bharat Stree Mahamandal (expand)
1. Stop Violence Against Women(expand)
1. Sexual violence
1. Sex trafficking
1. Raptio
1. Rape by gender
1. Pregnancy from rape
1. Oophorectomy
1. Online hate speech
1. Lesbophobia
1. Intimate partner violence
1. International Day for the Elimination of Violence against Women
1. Initiatives to prevent sexual violence
1. Human trafficking
1. Honor killing
1. Forced prostitution
1. Forced pregnancy
1. Femicide
1. Female infanticide
1. Female genital mutilation
1. Exchange of women
1. Dowry death
1. Domestic violence in lesbian relationships
1. Domestic violence
1. Bride kidnapping
1. Bride buying
1. Bodily integrity
1. Acid throwing
1. Acid Survivors Trust International
# ஜம்மு காஷ்மீர் துணைநிலை ஆளுநர்களின் பட்டியல்

**ஜம்மு காஷ்மீர் துணைநிலை ஆளுநர்களின் பட்டியல்**, 6 ஆகத்து 2019-இல் இயற்றப்பட்ட 2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று புதிய ஜம்மு காஷ்மீர் ஒன்றியப் பகுதி நிறுவப்பட்டது.  
ஜம்மு காஷ்மீர் ஒன்றியப் பகுதியின் முதல் துணை ஆளுநராக, கிரீஷ் சந்திர முர்மு 31 அக்டோபர் 2019 அன்று நள்ளிரவில் பதவியேற்றார். தற்போது மனோஜ் சின்ஹா என்பவர் துணைநிலை ஆளுநராக உள்ளார்.
# ஜம்மு காஷ்மீர் துணைநிலை ஆளுநர்களின் பட்டியல்

## ஜம்மு காஷ்மீர் துணைநிலை ஆளுநர்களின் பட்டியல்

| # | **ஆளுநர் பெயர்** | **உருவப்படம்** | **பதவி ஆரம்பம்** | **பதவி முடிவு** | **நியமித்தவர்** | **மேற்கோள்** |
| --- | --- | --- | --- | --- | --- | --- |
| 1 | கிரீஷ் சந்திர முர்மு | 31 அக்டோபர் 2019 | 6 ஆகத்து 2020 | ராம் நாத் கோவிந்த் |  |  |
# விக்கிப்பீடியா:வேங்கைத் திட்டம் 2.0/தலைப்புகள்/மகளிர்/புதிது
| Working Women United | 58597254 | 0 | 2190 | 20191022232620 | 4 |  |
| Transnational feminist network | 3258605 | 0 | 8367 | 20190907041420 | 3 |  |
| Nirbhaya Vahini | 50974573 | 0 | 2136 | 20191002032309 | 2 | } |
# இலடாக்கின் துணைநிலை ஆளுநர்களின் பட்டியல்

**இலடாக்கின் துணைநிலை ஆளுநர்களின் பட்டியல்**, 6 ஆகத்து 2019-இல் இயற்றப்பட்ட 2019 சம்மு காசுமீர் மறுசீரமைப்புச் சட்டத்தின் கீழ் சம்மு காசுமீர் மாநிலத்தை சம்மு காசுமீர் ஒன்றியப் பகுதி மற்றும் இலடாக்கு ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று புதிய இலடாக்கு ஒன்றியப் பகுதி நிறுவப்பட்டது.  
இலடாக்கு ஒன்றியப் பகுதியின் முதல் துணை ஆளுநராக இராதாகிருஷ்ண மாத்தூர் 31 அக்டோபர் 2019 அன்று நள்ளிரவில் பதவியேற்றார்.
# இலடாக்கின் துணைநிலை ஆளுநர்களின் பட்டியல்

## துணைநிலை ஆளுநர்கள்

| 1. | இரா. கி. மாத்தூர், இ.ஆ.ப.(ஓய்வு) | 31 அக்டோபர் 2019 | 12 பெப்ரவரி 2023 |
| --- | --- | --- | --- |
| 2. | பா. த. மிசுரா | 12 பெப்ரவரி 2023 | *பதவியில்* |
# லால்பாக் அதிவிரைவு தொடருந்து

*லால்பாக் அதிவிரைவு தொடருந்து* இந்தியாவின் கர்நாடகா மாநிலத்தின் கிராந்தி வீர சங்கொலி ராயண்ணா தொடருந்து நிலையம் ,பெங்களூரு மற்றும் தமிழகத்தின் புரட்சித்தலைவர் டாக்டர் எம்ஜிஆர் சென்ட்ரல் சென்ட்ரல் தொடருந்து நிலையம்,சென்னை ஆகிய இரு நிலையங்களுக்கு இடையே இயக்கப்படுவதாகும். இந்த தொடருந்து 12607 மற்றும் 12608 என்ற எண்களில் இயக்கப்பட்டு வருகிறது.
# லால்பாக் அதிவிரைவு தொடருந்து

## வரலாறு

1992 ஆம் ஆண்டு ஜூலை 1ம் தேதி முதல் பெங்களூரு மற்றும் சென்னை ஆகிய நகரங்களை இணைக்கும் பொருட்டு இந்திய ரயில்வே துறையினரால் இந்தத் தொடருந்து இயக்கப்பட்டு வருகிறது. கிட்டத்தட்ட 25 ஆண்டுகளுக்கு மேலாக இயக்கப்பட்டு வரும் இந்த தொடருந்து ஆரம்பத்தில் ஒரே ஒரு நிறுத்தத்தில் (காட்பாடி சந்திப்பு)மட்டுமே நிறுத்தப்பட்டு 60 கிலோ மீட்டர் மீட்டர் வேகத்தில் பயணித்து 5 மணி நேரம் 15 நிமிடங்களில் சென்னையை சென்றடையும். இந்தியாவில் முதன்முதலாக அறிமுகப்படுத்தப்பட்ட அதிவிரைவு தொடருந்தாகும். ஆரம்பத்தில் தென்னிந்திய ரயில்வே துறையினரால் இயக்கப்பட்ட இந்த தொடர்ந்து தொடர்ந்து தற்பொழுது தென்மேற்கு ரயில்வே துறையினரால் இயக்கப்பட்டு இயக்கப்பட்டு வருகிறது.
ஆரம்பித்த முதல் மூன்று வருடங்களில் 99.9 சதவீதம் சரியான நேரத்தில் இந்த தொடருந்து பெங்களூருவில் இருந்து சென்னை சென்றடைந்தது சாதனை படைத்தது. மேலும் மொத்த பயண தூரமான 358 கிலோமீட்டரை கிலோமீட்டரை மணிக்கு 60 கிலோ மீட்டர் வேகத்தில் பயணித்து 5 மணி 15 நிமிடங்களில் சென்னையை சென்றடையும். பின்னர் 1994 ஆம் ஆண்டு அறிமுகப்படுத்தப்பட்ட சென்னை மைசூர் சதாப்தி அதிவிரைவு தொடருந்து வண்டியின் காரணமாக லால்பாக் அதிவிரைவு தொடருந்து காட்பாடி சந்திப்பில் மட்டுமல்லாது மேலும் பல நிறுத்தங்களில் நிறுத்தப்பட்டது.
அதைத்தொடர்ந்து 2005ஆம் ஆண்டு அறிமுகப்படுத்தப்பட்ட பெங்களூரு சென்னை சதாப்தி அதிவிரைவு தொடருந்து காரணமாக மொத்த நிறுத்தங்கள் 11 ஆக அதிகரிக்கப்பட்டு அதிகரிக்கப்பட்டு தற்போது இயக்கப்பட்டு வருகிறது. மேலும் பயண நேரமும் 6 மணி 5 நிமிடங்களாக அதிகரிக்கப்பட்டது.
# லால்பாக் அதிவிரைவு தொடருந்து

## பெயர்க்காரணம்

பெங்களூரு மாநகரத்தில் உள்ள புகழ்பெற்ற லால்பாக் தாவரவியல் பூங்காவைப் பின்பற்றியே இந்த தொடருந்திற்க்கு லால்பாக் விரைவு தொடருந்து என பெயர் வழங்கப்பட்டது.
# லால்பாக் அதிவிரைவு தொடருந்து

## சேவைகள்

பெங்களூரு மாநகரத்தில் இருந்து தினமும் அதிகாலை ஆறு முப்பது மணிக்கு இயக்கப்படும் இந்த தொடருந்தில் 24 அமரும் வசதி கொண்ட பெட்டிகள் அமைக்கப்பட்டுள்ளது. அவற்றில் 7 பெட்டிகள் முன்பதிவு செய்யாதவர்களுக்கான அமரும் வசதி கொண்ட பெட்டிகளும், இரண்டு குளிர்சாதன வசதி கொண்ட அமரும் பெட்டிகளும், 12 முன்பதிவு செய்யப்படும் செய்யப்படும் வசதிகொண்ட அமரும் பெட்டிகளும் பெட்டிகளும் கொண்ட இந்த தொடருந்தில் சமையலறை வசதியும் உள்ளது. மேலும் 2 சரக்கு பெட்டிகளும் அமைக்கப்பட்டுள்ளது.
பயணிகளின் வசதிக்காக ஒவ்வொரு பெட்டிக்கும் 4 தொலைக்காட்சி பெட்டிகள் வீதம் பெட்டிகள் வீதம் தொலைக்காட்சி நிகழ்ச்சிகளை கண்டு களிக்கவும் வசதி செய்து தரப்பட்டுள்ளது.
இந்தத் தொடருந்தானது தினமும் அதிகாலையில் பெங்களூருவில் இருந்து இயக்கப்பட்டு மதியம் 12 மணிக்குள்ளாக சென்னையை வந்தடைவதால் பழங்கள், தின்பண்டங்கள், மற்றும் பூக்கள் போன்றவற்றை இங்குள்ள பயணிகளிடம் விற்பதற்கு பல்வேறு வகையான வியாபாரிகளும், தென்னிந்தியாவின் பல்வேறு நகரங்களை சார்ந்த சார்ந்த மக்களும் இணைந்து காணப்படுவர். எனவே பயணிகளால் ஏழைகளின் சதாப்தி தொடரூந்து எனவும் வியாபாரிகளின் அதி விரைவு தொடருந்து எனவும் தொடருந்து எனவும் அழைக்கப்படும்.
# லால்பாக் அதிவிரைவு தொடருந்து

## வழித்தடமும் நிறுத்தங்களுக்கான நேரமும்

| 1 | பெங்களூர் சந்திப்பு (SBC) | தொடக்கம் | 06:30 | 0 | 0 கி.மீ | 1 |  |
| --- | --- | --- | --- | --- | --- | --- | --- |
| 2 | பெங்களூரு கண்டோன்மெண்ட் சந்திப்பு (BNC) | 06:40 | 06:42 | 2 நிமி | 4 கி.மீ | 1 |  |
| 3 | பங்காருபேட் சந்திப்பு (BWT) | 07:33 | 07:35 | 2 நிமி | 70 கி.மீ | 1 |  |
| 4 | குப்பம் (KPN) | 08:02 | 08:03 | 1 நிமி | 104 கி.மீ | 1 |  |
| 5 | ஜோலார்பேட்டை சந்தி்ப்பு (JTJ) | 08:44 | 08:45 | 1 நிமி | 148 கி.மீ | 1 |  |
| 6 | ஆம்பூர்(AB) | 09:08 | 09:10 | 2 நிமி | 179 கி.மீ | 1 |  |
| 7 | காட்பாடி சந்திப்பு (KPD) | 09:48 | 09:50 | 2 நிமி | 231 கி.மீ | 1 |  |
| 8 | வாலாஜா சாலை சந்திப்பு (WJR) | 10:08 | 10:10 | 2 நிமி | 256 கி.மீ | 1 |  |
| 9 | சோளிங்கூர் (SHU) | 10:18 | 10:20 | 2 நிமி | 271 கி.மீ | 1 |  |
| 10 | அரக்கோணம் சந்திப்பு (AJJ) | 10:43 | 10:45 | 2 நிமி | 292 கி.மீ | 1 |  |
| 11 | பெரம்பூர் (PER) | 11:33 | 11:35 | 2 நிமி | 361 கி.மீ | 1 |  |
| 12 | சென்னை சென்ட்ரல் சந்திப்பு (MAS) | 12:15 | முடிவு | 0 | 367 கி.மீ | 1 | } |
# லால்பாக் அதிவிரைவு தொடருந்து

## வண்டி எண் 12608

இந்த தொடருந்து வண்டியானது
கர்நாடக மாநிலம், பெங்களூரு நகர சந்திப்பு நிலையத்தில் இருந்து தினந்தோறும் அதிகாலை 6 மணிக்கு தினந்தோறும் அதிகாலை 6 மணிக்கு இயக்கப்பட்டு தமிழ்நாடு மாநில தலைநகர் சென்னை சென்ட்ரல் சந்திப்பு ரயில் நிலையத்திற்கு மதியம் 12.5 மணிக்கு வந்தடைகிறது. அரக்கோணம், காட்பாடிமற்றும் பெங்களூரு கண்டோன்மெண்ட் போன்ற பல்வேறு நகரங்களின் வழியாக செல்லும் இந்த செல்லும் இந்த தொடருந்து 362 கிலோமீட்டர்களை கடக்க 6 மணிநேரம் 5 நிமிடங்கள் ஆகிறது. 11 வழித்தடங்களை கொண்ட இந்த தொடருந்து 60 கிலோ மீட்டர் வேகத்தில் இயக்கப்படும் அதி விரைவு தொடருந்துகளில் ஒன்றாகும் . உட்காரும் வசதி மட்டுமே கொண்ட இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்மேற்கு ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும். இதன் ரயில் பெட்டிகளின் அடுக்கு விவரங்கள் பின்வருமாறு.  
GC - UR - C1 - C2 - D1 - D2 - D3 - D4- PC - D5 - D6 - D7 - D8 - D9 - D10 - D11 - 2S - UR - UR - GC
# லால்பாக் அதிவிரைவு தொடருந்து

## வண்டி எண் 12607

இந்த தொடருந்து வண்டியானது
புரட்சித் தலைவர் டாக்டர் எம்ஜிஆர் டாக்டர் எம்ஜிஆர் சென்னை சென்ட்ரல் நிலையத்திலிருந்து தினமும் மதியம் 3.15 மணிக்கு இயக்கப்பட்டு கர்நாடக மாநிலம் கிராந்தி வீர சங்கொலி ராயண்ணா ரயில் நிலையத்திற்கு இரவு 9.35 மணிக்கு சென்றடைகிறது. அரக்கோணம், ஜோலார்பேட்டை, ஆம்பூர் காட்பாடிமற்றும் பெங்களூரு கண்டோன்மெண்ட் போன்ற பல்வேறு நகரங்களின் வழியாக செல்லும் இந்த செல்லும் இந்த தொடருந்து 362 கிலோமீட்டர்களை கடக்க 6 மணிநேரம் 5 நிமிடங்கள் ஆகிறது. 11 வழித்தடங்களை கொண்ட இந்த தொடருந்து 60 கிலோ மீட்டர் வேகத்தில் இயக்கப்படும் அதி விரைவு தொடருந்துகளில் ஒன்றாகும் . உட்காரும் வசதி மட்டுமே கொண்ட இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்மேற்கு ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும். இதன் ரயில் பெட்டிகளின் அடுக்கு விவரங்கள் பின்வருமாறு.  
GC - UR - UR - 2S - D11 - D10 - D9 - D8- D7 - D6 - D5 - PC - D4 - D3 - D2 - D2 - C2 - C1 - UR - GC
# விக்கிப்பீடியா:Statistics/weekly/3-Nov-2019
# காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்

**காந்தி ஸ்மாரக் சங்கராலயா** (*காந்தி நினைவு நிறுவனம்*) என்பது இந்தியத் தலைவரான மகாத்மா காந்தியின் பணியையும், அவரைப் பற்றிய வாழ்க்கை நினைவுகளைப் பாதுகாத்து வைத்து நினைவுகூரவும் அர்ப்பணிக்கப்பட்டுள்ள ஒரு அருங்காட்சியகம் மற்றும் பொது சேவை நிறுவனமாகும். இது இந்தியாவின் அகமதாபாத் மாநிலத்தில் உள்ள காந்தியின் சபர்மதி ஆசிரமத்தில் சபர்மதி ஆற்றின் கரையில் அமைந்துள்ளது. இதில் காந்தி பிறருக்கு எழுதிய மற்றும் காந்திக்கு பிறர் எழுதிய பல்லாயிரக்கணக்கான கடிதங்களும், புகைப்படங்களும் நூல்களும் உள்ளன.
# காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்

## தொடக்கம்

இது 1958 ஆம் ஆண்டு புகழ்பெற்ற கட்டிடக் கலைஞர் சார்லஸ் கொரியா என்பவரால் தொடங்கி வடிவமைக்கப்பட்டது. கொரியாவின் முதல் முக்கியமான அமைப்பாக இந்த அருங்காட்சியகத்தில் முதலில் 51 மாடூலர் பிரிவுகள் அமைக்கப்பட்டிருந்தன. அவை ஒவ்வொன்றும் 6 மீட்டர் x 6 மீட்டர் என்ற அளவில் அமைக்கப்பட்டது, அதனைச் சுற்றி நீர் நிலை அமைக்கப்பட்டது. இந்த வளாகத்தை 1963 ஆம் ஆண்டில் ஜவஹர்லால் நேரு திறந்து வைத்தார்.  
காந்தி நினைவு அறக்கட்டளையின் உத்தரவின்படி அமைக்கப்பட்ட இது தனித்துவத் தன்மை கொண்டதாகும். ஒரு தனிப்பட்ட அதாவது வேறு எங்கும் பல அருங்காட்சியகங்கள் ஒரே ஆளுமையான நன்கு நினைவுகூரப்பட்ட நபரான காந்தியின் நியாயமான மனிதாபிமானம், அன்பு, உண்மை, அகிம்சை மற்றும் ஒழுங்குபடுத்தப்பட்ட வாழ்க்கை உள்ளிட்ட பல செய்திகளைக் கொண்டு இது அமைந்துள்ளது எனலாம். அதன் திட்டங்கள் மற்றும் அருங்காட்சியகமாக அதன் ஒருங்கிணைந்த அணுகுமுறை ஆகியவற்றின் காரணமாக இது சிறப்பாக கருதப்படுகிறது. காந்திஜியின் வாழ்க்கை மற்றும் தத்துவத்தின் அம்சங்களை சித்தரிக்கும் பல காட்சியகங்களைக் கொண்டு அமைந்துள்ள நிலையில் இதன் தனித்தன்மையை உணரலாம். இந்தியாவின் சுதந்திர இயக்கத்தின் வெவ்வேறு கட்டங்களின் பிரதிபலிப்பை இங்கு காண முடியும்.
# காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்

## சிறப்பு அம்சங்கள்

சுற்றியுள்ள நீர்நிலை, எம்.கே. காந்தியின் அலுவலகம் மற்றும் பார்வையாளர் அறை, அலுவலகம், ஆசிரமம் மற்றும் முன்கூடம், ஹிர்தயகுன்ச், வினோபா குடில், மீனாபாய் குடில் போன்றவை இங்குள்ள சிறப்பு அம்சங்களாகும்.
# சரிகம

**சரிகம இந்தியா லிமிடெட்**. (சரிகம என்பது இந்திய இசை அளவின் முதல் நான்கு குறிப்புகளைக் குறிக்கிறது) என்பது ஆர்.பி.சஞ்சீவ் கோயங்கா குழும நிறுவனங்களுக்குச் சொந்தமான இந்தியாவின் பழமையான இசை சிட்டை ஆகும்.  
இந்நிறுவனம் என்எஸ்இ மற்றும் பிஎஸ்இ ஆகியவற்றில் பதியப்பட்டுள்ளது. தலைமை அலுவலகம் கொல்கத்தாவில் அமைந்துள்ளது. மும்பை, டெல்லி மற்றும் சென்னையில் உள்ள பிற அலுவலகங்கள் அமைந்துள்ளது. பட்டியலிடப்பட்டுள்ளது. இசையைத் தவிர, யூடுல் பிலிம்ஸ் என்னும் பெயரின் கீழ் திரைப்படங்கள் மற்றும் பல மொழி தொலைக்காட்சி நிகழ்ச்சிகளைத் தயாரிக்கிறது.  
அனைத்து முக்கிய இந்திய மொழிகளிலும் திரைப்பட இசை, கர்நாடக, இந்துஸ்தானி மரபு, பக்தி போன்றவற்றில் இசைக் களஞ்சியத்தை சரிகம வைத்துள்ளது. 1902 ஆம் ஆண்டில் கௌஹர் ஜான் இந்தியாவில் பதிவு செய்த முதல் பாடல். 1931 ல் பாலிவுடில் தயாரான முதல் படமான 'ஆலம் அரா&#x27; போன்றவை இந்த இசை சிட்டையின் கீழ் இருந்தன. லாதா மங்கேஷ்கர், எம்.எஸ்.சுப்பலட்சுமி, ஷம்ஷாத் பேகம், ஆஷா போஸ்லே, முகமது ரபி, கிஷோர் குமார், முகேஷ், ஜக்ஜித் சிங், பண்டிட் பீம்சன் ஜோஷி, பண்டிட். ஜஸ்ராஜ், சாம்கிலா, குர்தாஸ் மான். ஆகியோர் சரேகாமாவுடன் தங்கள் இசையைத் தயாரித்த சில முக்கிய இந்திய கலைஞர்கள்.  
இந்நிறுவனம் தனது பட்டியலை விரிவுபடுத்தி 14 வெவ்வேறு மொழிகளில் இந்திய இசையின் ஒலி பதிவு மற்றும் பதிப்புரிமை இரண்டின் மிகப்பெரிய உலகளாவிய உரிமையாளராக மாறியுள்ளது.
# சரிகம

## வரலாறு

### இஎம்ஐ

1901 ஆம் ஆண்டில், இ.எம்.ஐ லண்டனின் எலக்ட்ரிக் அண்ட் மியூசிகல் இண்டஸ்ட்ரீஸ் லிமிடெட் நிறுவனத்தின் முதல் வெளிநாட்டு கிளையாக இந்தியாவில் முதல் பாடலைப் பதிவுசெய்து நிறுவனம் செயல்படத் தொடங்கியது. இது கல்கத்தாவில் (இப்போது கொல்கத்தா) தி கிராமபோன் மற்றும் டைப்ரைட்டர் லிமிடெட் என்னும் பெயரில் நிறுவனம் பதிவு செய்யப்பட்டது. அடுத்த ஆண்டு, கிராமபோன் கண்டுபிடிப்பாளர் எமிலி பெர்லினரின் உதவியாளர் பிரெட் கின்ஸ்பெர்க் "[அதன்] இசையை கைப்பற்றும் நோக்கில்" இந்தியாவுக்கு வந்தார். கௌஹர் ஜான் 1902 ஜனவரி 5 ஆம் தேதி அங்கு பதிவு செய்யப்பட்ட முதல் இந்திய கலைஞரானார். 1907 ஆம் ஆண்டில், கல்கத்தாவில் உள்ள டம் டம் என்ற இடத்தில் ஒரு பதிவு தொழிற்சாலை தொடங்கப்பட்டது, இது இங்கிலாந்துக்கு வெளியே முதல் முறையாகும்.  
ஆகஸ்ட் 13, 1946 இல், இது 'தி கிராமபோன் கோ. (இந்தியா) லிமிடெட் &#x27; என்ற பெயரில் ஒரு தனியார் வரையறுக்கப் பட்ட நிறுவனமாக பதிவு செய்யப்பட்டது. இது அக்டோபர் 28, 1968 அன்று ஒரு பொது நிறுவனமாக மாற்றப்பட்டது. இதன் விளைவாக நிறுவனத்தின் பெயர் 'தி கிராமபோன் கம்பெனி ஆஃப் இந்தியா லிமிடெட் &#x27; என மாற்றப்பட்டது. நிறுவனத்தின் நிதி ஆரோக்கியம் மோசமாக இருந்தபோது 1985 ஆம் ஆண்டில் ஈ.எம்.ஐ.யில் இருந்து ஆர்பிஜி குழுமம் நிறுவனத்தை எடுத்துக் கொண்டது. பின்னர் நிறுவனத்தின் பெயர் தி கிராமபோன் கம்பெனி ஆஃப் இந்தியா லிமிடெட் என்பதிலிருந்து அதன் தற்போதைய பெயர் சரிகம இந்தியா லிமிடெட் என 3 நவம்பர் 2000 அன்று மாற்றப்பட்டது.
# சரிகம

## வரலாறு

### எச்எம்வி

முதல் 100 ஆண்டுகளுக்கு, நிறுவனம் அதன் தயாரிப்புகளை (வினைல்கள், ஒலி நாடாக்கள், குறுவட்டுக்கள்) எச்.எம்.வி என்ற பெயரில் விற்பனை செய்தது. 2000 முதல், சரிகம என்ற வணிகக்குறியில் தனது தயாரிப்புகளை சில்லறை விற்பனை செய்யத் தொடங்கியது.
# சரிகம

## வரலாறு

### டம் டம் பதிவு அரங்கம்

டம் டம் ஸ்டுடியோ என்று அழைக்கப்படும் சரிகமவின் பதிவு அரங்கம் 1928 இல் கல்கத்தாவில் கட்டப்பட்டது. இது தென்கிழக்கு ஆசியாவின் பழமையான ஸ்டுடியோக்களில் ஒன்றாகும். நோபல் பரிசு பெற்ற ரவீந்திரநாத் தாகூர் தனது பாடல்களையும் கவிதைகளையும் தனது சொந்த குரலில் இந்த பதிவு அரங்கத்தில் பதிவு செய்திருந்தார். கவிஞர் காஸி நஜ்ருல் இஸ்லாமின் குரல் இங்கு பதிவு செய்யப்பட்டது. டம் டம் பதிவு அரங்கம் கிராமபோன் தட்டுக்களின் உற்பத்திக்கான ஒரு வீடாகவும் பின்னர் ஒலி நாடாக்களை தயாரிக்கும் இடமாகவும் இருந்தது. எண்ணிம வடிவங்களின் வருகையுடன், வண் வடிவங்கள் படிப்படியாக நுகர்வோர் ஆதரவில் இருந்து வெளியேறின. இதன் விளைவாக, இந்த உற்பத்தி வசதிகள் மூடப்பட்டன.
# சரிகம

## தொலைக்காட்சி நிகழ்ச்சிகள்

### தற்போது ஒளிபரப்பாகும் நிகழ்ச்சிகள்

| 2022 -ஒளிபரப்பில் | இலக்கியா | நாடகத் தொடர் | சன் தொலைக்காட்சி |
| --- | --- | --- | --- |
| 2022 -ஒளிபரப்பில் | இனியா |  |  |
| 2020-ஒளிபரப்பில் | அன்பே வா |  |  |
# சரிகம

## தொலைக்காட்சி நிகழ்ச்சிகள்

### முன்னர் ஒளிபரப்பான நிகழ்ச்சிகள்

| 2001-2002 | சூலம் | நாடகத் தொடர் | சன் தொலைக்காட்சி |
| --- | --- | --- | --- |
| 2002-2003 | வேலன் |  |  |
| சிகரம் |  |  |  |
| 2003-2007 | மை டியர் பூதம் |  |  |
| 2005-2007 | ராஜராஜேஸ்வரி |  |  |
| முகங்கள் |  |  |  |
| 2007-2008 | வேப்பிலைக்காரி |  |  |
| 2007-2012 | அத்திப்பூக்கள் |  |  |
| 2008-2010 | புவனேஸ்வரி |  |  |
| 2010-2012 | பொண்டாட்டி தேவை |  |  |
| 2012-2017 | பைரவி |  |  |
| 2012-2014 | பிள்ளை நிலா |  |  |
| 2012-2019 | வள்ளி |  |  |
| 2014-2022 | சந்திரலேகா |  |  |
| 2018-2022 | ரோஜா | } |  |
# தி ஈவில் டெட்

***தி ஈவில் டெட்*** என்பது 1981 ஆம் ஆண்டு அமெரிக்க அமானுசுய திகில் படமாகும். சாம் ரைமி என்ற இயக்குநர் எழுதி இயக்கயுள்ளார். ரைமி மற்றும் புரூஸ் காம்ப்பெல் ஆகியோரால் தயாரிக்கப்பட்ட இப்படத்தில் எல்லன் சாண்ட்வீஸ் மற்றும் பெட்ஸி பேக்கர் ஆகிய இருவரும் இணைந்து நடித்துள்ளனர். படத்தின் கதை ஐந்து கல்லூரி மாணவர்கள் தொலைதூர வனப்பகுதியில் உள்ள தனிமைப்படுத்தப்பட்ட ஒரு விடுதிக்கு விடுமுறைக்கு செல்வதை மையமாகக் கொண்டுள்ளது. அவர்கள் விடுதிக்குச் சென்ற போது, ஆவிகளினால் பாதிக்கப்படுகின்றனர். ரைமி மற்றும் நடிகர்கள் முதலீட்டாளர்களிடமிருந்து நிதி பெறும் பொருட்டு ஒரு "முன்மாதிரியாக" *வின் வூட்ஸ்* என்ற குறும்படத்தை தயாரித்தனர். இது *தி ஈவில் டெட்* படம் தயாரிக்க 90,000 அமெரிக்க டாலர்களை ஈட்டித் தந்தது. டென்னசி, மொரிஸ்டவுனில் அமைந்துள்ள ஒரு தொலைதூர கட்டிடத்தில் இந்த படம் படமாக்கப்பட்டது. இந்தக் கடினமான சூழலில் நடைபெற்ற படப்பிடிப்பில், நடிகர்கள் மற்றும் குழுவினருக்கு மிகவும் சங்கடம் ஏற்பட்டது.
# தி ஈவில் டெட்

### பின்னணி

ரைமி மற்றும் காம்ப்பெல் இருவரும் ஒன்றாக வளர்ந்தனர். சிறு வயதிலிருந்தே நண்பர்களாக இருந்தனர். இருவரும் சேர்ந்து பல குறைந்த பொருட்செலவில் சூப்பர் 8 மிமீ திரைப்படங்களை உருவாக்கினர். *கிளாகொர்க்* மற்றும் *இட்ஸ் மர்டர்* உட்பட பல படங்களைத் தயாரித்தனர் *!* . *இட்ஸ் மர்டர் படத்தில்* ஒரு திகில் காட்சியை *படமாக்கும்போது* திகில் படங்களை தொடர்ந்து இயக்க ரைமிக்கு உத்வேகம் அளித்தது, மேலும் டிரைவ்-இன் திரையரங்குகளில் திகில் சினிமாவை ஆராய்ச்சி செய்த பின்னர், ரைமி ஒரு திகில் படத்தை இயக்குவதில் ஈடுபட்டார் . நிதியாளர்களின் ஆர்வத்தை ஈர்க்க முதலில் ஒரு குறும்படத்தை படமாக்குதல், மற்றும் திரட்டப்பட்ட நிதியை முழு நீள திட்டத்தை படமாக்க பயன்படுத்தவும் முனைந்தார். ரைமி உருவாக்கிய குறும்படம் *வின் தி வூட்ஸ்* என்று அழைக்கப்பட்டது. தி ஊட்ஸ் 6 1,600 அமெர்க்க டாலரில் தயாரிக்கப்பட்டது. *தி ஈவில் திரைபடத்திற்கு டெட்* ரைமிக்கு, 100,000 க்கும் அதிகமாக அமெரிக்க டாலர்கள் தேவைப்பட்டது.
# தி ஈவில் டெட்

## கதை

மிச்சிகன் மாநில பல்கலைக்கழக ஆஷ் வில்லியம்ஸ், அவரது காதலி லிண்டா; ஆஷின் சகோதரி, செரில்; அவர்களின் நண்பர் ஸ்காட்; மற்றும் அவரது காதலி டென்னசியில் ஒரு தனிமைப்படுத்தப்பட்ட அறையில் விடுமுறைக்கு செல்கிறார்கள். அங்கே அவர்களுக்கு சில அமானுசுயங்கள் ஏற்படுகிறது. அதனால் அவர்கள் எவ்வாறு பாதிக்கப்படுகின்றனர் என்பதுதான் கதை.
# தி ஈவில் டெட்

## தயாரிப்பு

குறைந்த பொருட்செலவில் தயாரிக்கப்பட்ட இந்தத் திகில் படம் தயாரிப்பாளர் இர்வின் ஷாபிரோவின் ஆர்வத்தை ஈர்த்தது. அவர் 1982 கேன்ஸ் திரைப்பட விழாவில் படத்தைத் திரையிட உதவினார். திகில் எழுத்தாளர் ஸ்டீபன் கிங் இந்த படத்தைப் பற்றி ந்லல முறையில் விமர்சனம் செய்தார், இது நியூ லைன் சினிமாவை இப்படத்திற்கு விநியோகஸ்தராக பணியாற்றச் செய்ய உதவியது. இது அமெரிக்காவில் 4 2.4 மில்லியன் மற்றும் உலகளவில் மொத்தம் 7 2.7 மில்லியன் வசூலித்தது. ஆரம்ப மற்றும் பிற்பட்ட விமர்சன வரவேற்புகள் உலகளவில் நேர்மறையானவை மற்றும் வெளியான சில ஆண்டுகளில், *தி ஈவில் டெட்* மிக முக்கியமான வழிபாட்டுத் திரைப்படங்களில் ஒன்றாக புகழ் பெற்றது, இது எல்லா காலத்திலும் மிகப் பெரிய திகில் படங்கள் மற்றும் மிக வெற்றிகரமான சுயாதீன படங்களில் ஒன்றாகும் . ரைமியின் ஸ்பைடர் மேன் முத்தொகுப்பு உட்பட பல படங்களில் இணைந்து பணியாற்றிய காம்ப்பெல் மற்றும் ரைமி ஆகியோரின் வாழ்க்கையை *ஈவில் டெட்* வழங்கியது.  
ரைமி, *ஈவில் டெட் II* (1987) மற்றும் *ஆர்மி ஆஃப் டார்க்னஸ்* (1992) ஆகிய இரண்டு தொடர்ச்சியானத் திரைப்படங்க்ளையும், கானொளி விளியாட்டுகள், படக்கதை புத்தகங்கள் மற்றும் ஒரு தொலைக்காட்சித் தொடர்களையும் எழுதி இயக்கினார். இரண்டு தொடர்களுடன் இந்த படம் ஒரு ஊடக உரிமையை உருவாக்கியது. படத்தின் கதாநாயகன் ஆஷ் வில்லியம்ஸ் (காம்ப்பெல்) ஒரு வழிபாட்டு சின்னமாக கருதப்படுகிறார். நான்காவது படம், மறு ஆக்கம் செய்யப்பட்டு தொடர்ச்சியாக செயல்பட்டு வருகிறது, இது *ஈவில் டெட்* என்று பெயரிடப்பட்டது மற்றும் 2013 இல் வெளியிடப்பட்டது. ரைமி இந்த படத்தை காம்ப்பெல் மற்றும் தயாரிப்பாளரான ராபர்ட் டேபர்ட்டுடன் இணைந்து தயாரித்தார்.
# செம்புள்ளி தொற்றுநோய்

**செம்புள்ளி** (Roseola) என்பது சில வகையான தீ நுண்மங்களினால் ஏற்படும் தொற்று நோய் ஆகும். பொதுவாக இத்தொற்று நோய் மூன்று வயதிற்கு உட்பட்ட குழந்தைகளுக்கே ஏற்படுகின்றது. காய்ச்சலை தொடர்ந்து சொறி ஏற்படும். காய்ச்சல் பொதுவாக மூன்று முதல் ஐந்து நாட்கள் வரை நீடிக்கும். சொறி மூன்று நாட்களுக்கு குறைவாக நீடிக்கும். இதற்கு மாறாக தட்டம்மை நோயினால் பாதிக்கப்பட்ட குழந்தை பொதுவாக நோயுற்றவராகத் தோன்றுவதுடன் சளி, இருமல் போன்ற அறிகுறிகளுடன் சொறி அவர்களின் முகத்தை பாதிக்கும் மற்றும் பல நாட்கள் நீடிக்கும். அரிதான சந்தர்ப்பங்களில் கல்லீரல் செயலிழப்பு ஏற்படலாம்.  
முதன்மை எச்.எச்.வி -6 நோய்த்தொற்றின் போது சுமார் 30% குழந்தைகளில் வெளிக் கொப்பளங்கள் ஏற்படுகிறது. காய்ச்சல் வலிப்பு ஏற்பட்டால் மருத்துவ ஆலோசனையைப் பெறலாம். இருப்பினும், காய்ச்சல் வலிப்புத்தாக்கங்கள் தீங்கு விளைவிப்பதில்லை. அரிதான சந்தர்ப்பங்களில் குழந்தைப் பருவத்தில் இந்நோயினால் பாதிப்புற்றவருக்கு HHV-6 செயலில் இருக்கக்கூடும்.
# செம்புள்ளி தொற்றுநோய்

## காரணம்

செம்புள்ளி தொற்றுநோய் *மனித ஹெர்பஸ்வைரஸ் 6 (HHV-6) , மனித ஹெர்பஸ்வைரஸ் 7 (HHV-7)* ஆகிய இரு வகை தீ நுண்மங்களால் ஏற்படுகின்றன. இவ்விரண்டும் *ரோசோலோவைரஸ்* என்று குறிப்பிடப்படுகின்றன. HHV-6 தீ நுண்மத்தில் HHV-6a , HHV-6b ஆகிய இரு வகைகள் உண்டு. அமெரிக்கா, ஐரோப்பா, துபாய் மற்றும் யப்பான் ஆகிய நாடுகளில் மேற்கொள்ளப்பட்ட ஆய்வுகளில் HHV-6b தீ நுண்மத்தினால் வெளிக்கொப்புளங்கள் (எக்சாந்தேமா சபிட்டம்) ஏற்படுவதாக அறியப்பட்டது. HHV-6 இன் இந்த வடிவம் 90% வீதத்திற்கு அதிகமாக 2 வயதிற்குள் குழந்தைகளுக்கு தொற்றுகிறது.
# செம்புள்ளி தொற்றுநோய்

## தடுப்பு

எக்சாந்தேமா சபிட்டத்திற்கான குறிப்பிட்ட தடுப்பூசி அல்லது சிகிச்சை இல்லை. இந்நோயினால் பாதிக்கப்பட்ட குழந்தைகள் பெரும்பாலும் தீவிர நோய்வாய்ப்பட்டவர்கள் அல்ல.
# செம்புள்ளி தொற்றுநோய்

## சிகிச்சை

பெரும்பாலான சந்தர்ப்பங்களில் எச்.எச்.வி -6 நோய்த்தொற்று தானாகவே குணமடையும். கடுமையான நிலைகளில் இவற்றுக்கான பயனுள்ள மருந்துகள் காணப்படுகின்றன.
# செம்புள்ளி தொற்றுநோய்

## வரலாறு

20 ஆம் நூற்றாண்டின் முற்பகுதியில் இந்த நோயைப் பற்றி விரிவாக ஜான் சஹோர்ஸ்கி எழுதினார். 1913 அக்டோபர் 18 வெளிவந்த ஜமா என்ற கட்டுரையில் சரும நோய்களில் செம்புள்ளி தொற்றுநோய் முக்கிய இடத்தைப் பெற்றது. இதில் நோயறிதலில் தீவிரமாக பரிசீலிக்கப்பட வேண்டிய ஒரே நிபந்தனை ஜெர்மன் தட்டம்மை (ரூபல்லா) என்று குறிப்பிடுகிறார்.
# சன்ஸ்கர் கேந்திரா, அகமதாபாத்

**சன்ஸ்கர் கேந்திரா** எனப்படுகின்ற சன்ஸ்கர் அருங்காட்சியகம் இந்தியாவின் குசராத்து மாநிலத்தில் உள்ள ஒரு அருங்காட்சியகமாகும். இது கட்டிடக் கலைஞர் லே கார்பூசியர் என்பவரால் வடிவமைக்கப்பட்டது. இது ஒரு நகர அருங்காட்சியகம் என்ற பெருமையுடையது. இந்த அருங்காட்சியகத்தில் அகமதாபாத்தின் வரலாறு, கலை, கலாச்சாரம் மற்றும் கட்டிடக்கலை தொடர்பான கலைப்பொருள்கள் காட்சிப்படுத்தப்பட்டுள்ளன. **படாங் கைட் அருங்காட்சியகம்** எனப்படுகின்ற அருங்காட்சியகத்தில் காத்தாடிகள் (பறக்க விடுகின்ற பட்டங்கள்), புகைப்படங்கள் மற்றும் பிற கலைப்பொருட்கள் உள்ளன. பால்டிக்கு அருகிலுள்ள சர்தார் பாலத்தின் மேற்கு எல்லையின் முடிவில் இந்த வளாகம் அமைந்துள்ளது.
# சன்ஸ்கர் கேந்திரா, அகமதாபாத்

## வரலாறு

இந்த அருங்காட்சியகத்தை லே கார்பூசியர் என்ற சுவிஸ்-பிரெஞ்சு கட்டிடக் கலைஞர் நவீனத்துவ பாணியில் வடிவமைத்தார். வடிவமைப்பின் போது இந்த அருங்காட்சியகம் *அறிவு அருங்காட்சியகம்* என்று பெயரிடப்பட்டது. இது முதலில் *அகமதாபாத்தின் கலாச்சார மையத்தின்* ஒரு பெரிய வளாகத்தின் ஒரு பகுதியாக இருந்தது. அங்கு மானுடவியல், இயற்கை வரலாறு, தொல்லியல், நினைவுச்சின்ன சிற்பங்கள் ஆகியவை உள்ளன. திறந்தவெளி அருங்காட்சியகத்தில் பட்டறைகள் மற்றும் டிப்போக்கள் நாட்டுப்புறக் கதைகள் உள்ளிட்ட நிகழ்ச்சிகள் நடத்தப்படுகின்றன. பல்வேறு பாடங்களுக்கு தனித்தனி அரங்கங்களைக் கொண்டு அது அமைந்துள்ளது. *அதிசயப் பெட்டி* என்று அழைக்கப்படும் அரங்கமும் இங்கு உள்ளது. கலாச்சார மையத்திற்காக ஆரம்பத்தில் முழுதாகத் திட்டமிடப்பட்ட நிலையில், அருங்காட்சியகம் மட்டுமே கட்டப்பட்டது. அதற்கான அடிக்கல் 9 ஏப்ரல் 1954 அன்று நாட்டப்பட்டது.
# சன்ஸ்கர் கேந்திரா, அகமதாபாத்

## நவீனத்துவ கட்டிடக்கலை

இது அவரது கையொப்ப பைலட்டிஸில் உள்ளது. அவை 3.4 மீட்டர்கள் (அதாவது 11 அடி உயரம்) கொண்டதாகும்.கட்டிடத்தின் வெளிப்புறமானது வெற்று செங்கல் கட்டுமானத்தைக் கொண்டு அமைந்துள்ளது. மூல கான்கிரீட் ( *பெட்டன் புருட்* ) கட்டமைப்பின் கூறுகள் தெரியும் வண்ணம் அமைந்துள்ளது. கட்டடங்களின் வடிவமைமைப்பு 7 மீட்டர்கள் (அதாவது 23 அடி உயரம்) கொண்டதாகும்.  
இந்த கட்டிடம் வெப்பமான காலநிலையிலிருந்து பாதுகாத்துக் கொள்ளும் வகையில் வடிவமைக்கப்பட்டுள்ளது. கூரையில் பல பெரிய பேசின்கள் அமைக்கப்பட்டுள்ளன. அடிப்பகுதியிலிருந்து உள்ளே நுழையும்போது அங்கு ஒரு பெரிய அரங்கத்தைக் காண முடியும். அங்கிருந்து காட்சிக்கூடங்களுக்குச் செல்ல வசதி உள்ளது. கட்டடத்தின் உட்புறத்தில் உள்ள பகுதிகள் பிளாஸ்டரைக் கொண்டு அமைக்கப்பட்டுள்ளன.  
லே கார்பூசியரின் பிற திட்டங்களான, வரம்பற்ற அருங்காட்சியக நீட்டிப்பு திட்டம், டோக்கியோ நகரில் உள்ள மேற்கத்திய தேசிய கலை அருங்காட்சியகம் மற்றும் சண்டிகர் நகரிலுள்ள அரசு அருங்காட்சியகம் மற்றும் கலைக்கூடம் போன்றவற்றை ஒத்த கலைப்பாணி அடிப்படையில் இந்த அருங்காட்சியகம் வடிவமைக்கப்பட்டுள்ளது. திட்டம் என்பதானது சுழல் வடிவில், பின்னர் விரிவாக்கம் செய்து கொள்வதற்கு வசதியாக உள்ளவாறு வடிவமைக்கப்பட்டுள்ளது.
# சன்ஸ்கர் கேந்திரா, அகமதாபாத்

## சேகரிப்புகள்

இந்த அருங்காட்சியகத்தில் நகரத்தின் வரலாறு, கலை, புகைப்படக்கலை, மகாத்மா காந்தி, இந்திய சுதந்திரப் போராட்டம், அகமதாபாத்தின் பல்வேறு மத சமூகங்கள் தொடர்பான பல்வேறு பிரிவுகள் தொடர்பான காட்சிக்கூடங்கள் காணப்படுகின்றன. இங்கு உலகின் மிக உயரமான, 4.5 மீ. உயரமுள்ள தூபக் குச்சி காட்சிப்படுத்தப்பட்டுள்ளது. இந்த கட்டிடத்தில் காத்தாடி (பறக்கும் பட்டம்) அருங்காட்சியகம் உள்ளது, இப் பிரிவில் பலவிதமான காத்தாடிகளும், புகைப்படங்களும், பிற கலைப்பொருட்களும் காட்சிப்படுத்தப்பட்டுள்ளன.  
எல்லிஸ் பாலத்தின் அடித்தள ப்ளாக் சன்ஸ்கர் கேந்திராவுக்கு பின்னர் மாற்றப்பட்டது. இது பின்வருமாறு:  
: *"சர் பாரோ ஹெல்பர்ட் எல்லிஸ் : கேஜிஎஸ்ஐ என்பவரை நினைவுகூறும் வகையில் எல்லிஸ் பாலம் என்ற பெயர் அரசாங்கத்தால் சூட்டப்பட்டது. 1869 மற்றும் 1870 ஆம் ஆண்டுகளில் இது கட்டப்பட்டது. ரூ.5,49,210 செலவில் கட்டப்பட்ட இது 1875 செப்டம்பர் 22 ஆம் தேதி ஏற்பட்ட பெரும் வெள்ளத்தால் அழிக்கப்பட்டது. பின்னர் மறுபடியும் 1890 மற்றும் 1895 ஆம் ஆண்டுகளில் அரசு, உள்ளாட்சி அமைப்புகள் மற்றும் தனியார் சந்தாதாரர்களின் முயற்சியால் மேலும் ரூ.4,07,564.செலவில் மீண்டும் கட்டப்பட்டது. இதுவே புதிய பாலத்தின் முதல் கல்லாகும். இந்தக் கல்லானது பம்பாய் ஆளுநர் மேதகு டொனால்ட் ஜேம்ஸ் பதினொன்றாவது லார்ட் ரே சி.சி.ஐ.எல்.எல். டி., அவர்களால் டிசம்பர் 19, 1889 அன்று நாட்டப்பட்டது."*
# உணவுவழி நோய்த்தொற்று

உணவு நஞ்சாதலுக்கான முதன்மைக் காரணியான, *கேம்ப்பிலோபாக்டர்* பாக்டீரியா]]  
**உணவுவழி நோய்த்தொற்று ** (*Foodborne illness* அல்லது *foodborne disease*) என்றும் பொதுவழக்கில் உணவு நஞ்சாதல் (*food poisoning*) என்றும் கெட்டுப்போன உணவை அல்லது நோயுண்டாக்கும் பாக்டீரியா, தீ நுண்மம், ஒட்டுண்ணிகளால் மாசுபட்ட உணவை உண்பதால் நோயுறுவது குறிக்கப்படுகிறது. தவிர வேதிப்பொருள் அல்லது நச்சுக்காளான் போன்ற இயற்கை நச்சுப்பொருட்களை உண்பதாலும் நோய் உண்டாகலாம்.உணவு நஞ்சாதல் இருவழிகளில் ஏற்படுகிறது.
# உணவுவழி நோய்த்தொற்று

## உணவு நஞ்சு

உணவு நஞ்சாதல் என்பது நாம் உண்ணும் உணவிலோ, உணவுப்பொருட்களிலோ ஏற்படும் நஞ்சுக்களைப் பற்றிய அறிவியல் ஆகும். மக்கள் வாழ்க்கை முறையில் பல பெரிய மாறுதல்கள் ஏற்பட்டுள்ளன. அவற்றின் விளைவாக உணவைத் தயாரிப்பதிலும், பக்குவம் செய்வதிலும், பாதுகாப்பதிலும் புதிய முறைகள் வகுக்கப்பட்டுள்ளன. தற்கால தொழில் வளர்ச்சியால், மனிதன் தனக்கு வேண்டிய உணவை, தானே உற்பத்தி செய்யவேண்டிய அவசியம் மிகவும் குறைந்து விட்டது. போக்குவரத்து வளர்ச்சியாலும், குளிர்காப்பு முறைகளும், தூரத்தில் விளையும் காய்கறிகளையும் கனிகளையும், வேறோர் இடத்திற்குப் பசுமையாகவோ அல்லது பெட்டிகளில் அடைத்தோ அனுப்பப் படுகின்றன. அப்படி உணவுகளைச் சேமிக்கும் போது, உணவு நஞ்சாகும் பிரச்சினைகள் எழலாம். இங்கு உணவு நஞ்சாதல் என்று குறிக்கப்படுவதில், வேண்டுமென்றே கொலை செய்வதற்காக உணவில் நஞ்சு சேர்ப்பதும், குறிப்பிட்ட உணவுகளை உட்கொள்வதால் சிலருக்கு ஏற்படும் ஒவ்வாமை என்ற மாறுதல்களும், உணவுக் குறைவால் ஏற்படும் நோய்களும், உணவின் மூலமாக உண்டாகும் சீதபேதி போன்ற தொற்று நோய்களும் உண்டாக வாய்ப்புகள் உள்ளன.  
உணவு நஞ்சாதல் எனப் பொதுவாகக் குறிப்பிடப்பட்டாலும் *நஞ்சு* என அறியப்படும் உணவிலுள்ள வேதிப்பொருள் அல்லது நச்சுப்பொருளால் பெரும்பாலும் நோயுறுவதில்லை; நோயுண்டாக்கும் பாக்டீரியா, தீ நுண்மம், ஒட்டுண்ணிகளால் மாசுபட்ட உணவை உண்பதாலேயே பெரும்பான்மையினர் நோயுறுகின்றனர்.ஐக்கிய அமெரிக்காவில் மட்டும் 76 மில்லியன் மக்கள் உணவுவழியால் நோயுறுகின்றனர். ஒவ்வொரு ஆண்டும் 5000 பேர்கள் வரை, இதனால் மரணமடைவதாகவும் மதிப்பிடப்படுகிறது.
# உணவுவழி நோய்த்தொற்று

## நோய் தாக்கம்

உணவு உண்டபின் பல மணி அல்லது பல நாட்கள் கழித்து நோய்க்குறிகள் தோன்றலாம். நச்சுத்தன்மை பெற எது காரணம் என்பதைப் பொறுத்து, இவை வாந்தி, வயிற்று வலி, வயிற்றுப் பிரட்டல், பேதி மற்றும் சுரம், தலைவலி, உடல்தளர்வு எனக் காணப்படலாம். பெரும்பாலான நேரங்களில், கடிய நோயும், மன உலைவும் ஏற்பட்டாலும், உடல் விரைவாக, பழையநிலைக்குத் திரும்புகிறது. கூடுதல் தீ வாய்ப்புள்ள குழந்தைகள், சிறுவர்கள், கருவுற்ற மகளிரின் கரு, வயதானவர்கள், உடல்நலம் குன்றியவர்கள், நோயெதிர்ப்பு ஆற்றல் குன்றியவர்கள் போன்றோருக்கு, உணவுவழி நோய்த்தொற்றால் நிரந்தர நலக்கேடு தருவதுடன், குறிப்பிடத்தகுந்த நோயாளிகளுக்கு மரணமும் உண்டாகிறது.
# உணவுவழி நோய்த்தொற்று

## நஞ்சு ஆய்வு

வீடுகளில் உண்டாகும் சிறு வயிற்றுக் கோளாறுகளை, யாரும் பொருட்படுத்துவதில்லை. ஆனால், ஏதாவது விருந்திற்குப் பிறகோ அல்லது ஓர் உணவகத்தில் உண்ட பிறகோ பலர் நோயுற்றால், அதுபற்றிச் செய்தித் தாள்களில் செய்தி வருகின்றது. அந்த நோயின் அறிகுறிகள் குமட்டல், வாந்தி, வயிற்றுப் போக்கு, வயிற்றுப் பிடிப்பு முதலியன. இதே சின்னங்கள் இதயநோய், கல்லீரல் நோய், மூத்திரக்குழாய் நோய், மூளைக் கட்டிகள், சில தொற்று நோய்கள் போன்றவைக்கும் தோன்றுமாகையால், உணவு நஞ்சு என்ற ஐயம் எழுந்த உடனே அதன் அடிப்படையான காரணத்தை ஆராய வேண்டும்.  
வாந்திக்கும் வயிற்றுப்போக்கிற்கும் பிறகு, சில மணி நேரங்கள் கடந்து விட்டால், பிறகு அதற்குக் காரணமாக இருந்ததைக் கண்டு பிடிப்பது கடினம். அதிலும் உண்ட உணவு சிறிதேனும் மீதி கிடைக்காவிட்டால், உணவை நஞ்சாக்கிய காரணிகளின் தன்மையைக் கண்டுபிடிக்க முடியாது. நுண்ணுயிர்களால் உண்டாகும் உணவு நஞ்சில் பல மணி நேரம் தாமதமாக இருக்குமாயின், கெடக்கூடிய உணவு, சாப்பிட்டபோது இருந்திராத பல பெரிய மாறுதல்களைச் சீரணக்குழாயில் உண்டாக்கும். உணவு நஞ்சாயிற்றே என்று சந்தேகிக்கும் போது கடந்த 48 மணி நேரத்தில் உண்ட பொருள்களை எல்லாம் ஆராய வேண்டும். பொதுவாக ஓர் உணவு அல்லது ஓர் உணவின் ஒரே அளவு எல்லோரையும் ஒரே மாதிரி பாதிக்காது. சில சமயங்களில் உணவு நஞ்சால் துன்புறுகின்றவர்களைப் பார்க்கும் மற்றவர்களுக்கு, மன எழுச்சிகளினால் அதே போன்ற சின்னங்கள் தோன்றலாம். உணவு நஞ்சு ஏற்படும் பொழுது உட்கொண்ட உணவைப் பற்றிய எல்லாத் தகவல்களையும் ஆராய்ந்தால் சிகிச்சை செய்வது எளிதாகும்.
# உணவுவழி நோய்த்தொற்று

## நச்சுக் காரணிகள்

உணவு நஞ்சாவதற்குப் பல காரணங்கள் இருக்கின்றன. இவற்றுள் முதன்முதலாகக் கண்டுபிடிக்கப்பட்டது டோமேன் (Ptomaine) என்பது. இதனை 1870-ல் செல்மி என்ற இத்தாலிய விஞ்ஞானி கண்டுபிடித்து, 'டோமா' என்றால் சவம் என்று பொருள்படும் பெயரை வழங்கினார். ஆனால் தற்போது டோமேன் என்ற வகுப்பில் பல வேதிப் பொருள்களும் அடங்குகின்றன.  
பொதுவாக, உணவு நஞ்சாவதை உணவு கெடுவதோடு சம்பந்தப் படுத்துவது வழக்கம். ஆனால் உணவு கெடும்பொழுது, சாதாரணமாக நஞ்சு உண்டாவதில்லை என்று இப்போது நன்றாக அறியப்பட்டுள்ளது. கிரீன்லாந்திலுள்ள எஸ்கிமோக்கள் கெட்டுப்போன சீல் என்னும் கடல்வாழ் பிராணியின் மாமிசத்தை உண்பதும், சீனர்கள் அழுகிய முட்டையை உண்பதும் இதற்கு எடுத்துக்காட்டுகள் ஆகும்.  
சில உணவுகளில் இயற்கையாகவே நஞ்சிருப்பதால் அவற்றை உண்டபின் உணவு நஞ்சு ஏற்படுகின்றது. உதாரணமாகப் பேவிசம் (Favism) என்ற நோய் பேவா என்ற அவரைக்காயை உண்பதால் ஏற்படுகின்றது. இரத்த அழிவும், இரத்தக் குறைவும், மஞ்சட்காமாலையும் இந்நோயின் முக்கியமான அறிகுறிகள். காளான்களில் சிலவும் நஞ்சுள்ளவை. அவற்றை உண்ட 6 முதல் 15 மணி நேரத்திற்குள் இரத்தத்தில் சர்க்கரைச் சத்துக் குறைந்து, இழுப்பும், கடுமையான வயிற்று நோயும், மிகுந்த தாகமும், குமட்டலும், வாந்தியும், வயிற்றுப் போக்கும் ஏற்படும். சில மீன்களும் நஞ்சானவை.  
இயற்கை உணவு நஞ்சுகள் சாவையும் உண்டாக்கலாம். சில செடிகள், புற்கள், இலைகளில் நஞ்சிருப்பதால் அவற்றை மேயும் ஆடுமாடு, குதிரைகள் திடீரென்று நோயுற்று மாள்கின்றன. பால் கறக்கும் பசுக்கள் நஞ்சுள்ள இலைகளை மேய்ந்தால், அவற்றின் பாலைப்பருகும் மனிதனுக்கு அந்த உணவு நஞ்சாகலாம்.  
உணவுவழி நோய்களில் பெரும்பான்மையாக (77.3%) விலங்குகளின் திடக்கழிவுகளில் காணப்படும் *கேம்பைலோபாக்டர்* என்ற பாக்டீரியாவால் ஏற்படுகின்றன. அடுத்து *சாலமெனல்லா*, *சிகெல்லா* போன்ற பாக்டீரியாக்களால் நோய்த்தொற்றுகள் உண்டாகின்றன.  
சால்மனெல்லா (Salmanella) என்ற வகுப்பைச்சேர்ந்த பாராடைபாயிடு இனத்தவை. இவை முக்கியமாகப் பிராணிகளுள்ளே வசிப்பதால் அவற்றின் மாமிசத்தை உண்ணும் மனிதனைப் பாதிக்கின்றன. முற்றிலும் நன்றாகச் சமைத்த உணவுகளில் இந்த நஞ்சு மிகுதியாக இருப்பதில்லை. உணவுக்காக நல்ல சுகமுள்ள பிராணிகளைத் தேர்ந்தெடுத்து அவற்றின் இறைச்சியை நன்றாகச் சமைக்கும்போது இந்தத் துன்பம் விளைவதில்லை.  
எலிகள், பாச்சைகள், வண்டுகள் முதலியன நடமாடும்போது நுண்ணுயிர்கள் உணவுகளில் புகுந்து உணவைக் கெடுக்கக்கூடுமாதலால் அவைகளினின்றும் உணவை மிகவும் கவனத்தோடு பாதுகாக்க வேண்டும். சில தானியக் கதிர்களில் ஏற்படும் பூஞ்சாணத்தால் 'எர்கட்டிசம்' (Ergotism) என்ற நோய் உண்டாவதும் உணவு நஞ்சைச் சேர்ந்ததாகும்.
# வினோத் நிகோலே

**வினோத் நிகோலே** (பிறப்பு - 15 செப்டம்பர், 1975), 2019 மகாராஷ்டிராவில் நடைபெற்ற சட்டமன்றத் தேர்தலில், மார்க்சிஸ்ட் கம்யூனிஸ்ட் கட்சியின் சார்பில் தேர்ந்தெடுக்கப்பட்ட சட்டமன்ற உறுப்பினர்.
# வினோத் நிகோலே

## அரசியல் வாழ்க்கை

நிக்கோல், சிபிஐ (எம்) மகாராஷ்டிரா மாநிலக் குழுவில் உறுப்பினராக உள்ளார். 2005 முதல் கடந்த 15 ஆண்டுகளாக கட்சியின் முழுநேர ஊழியராக இருந்து வருகிறார். அவர் சிஐடியுவின் மாநில செயலாளராகவும், தானே-பால்கர் மாவட்ட செயலாளராகவும் உள்ளார் மற்றும் டி.ஒய்.எஃப்.ஐ உறுப்பினராகவும் இருந்தார்.
# வாட்சன் அருங்காட்சியகம், ராஜ்கோட்

**வாட்சன் அருங்காட்சியகம்** இந்தியாவில் குஜராத் மாநிலத்தில் சௌராஷ்டிர (பிராந்தியம்) பகுதியில் அமைந்துள்ள, குஜராத் மாநில அரசாங்கத்தால் நிர்வகிக்கப்படுகின்ற இதுபோன்ற ஏழு அருங்காட்சியகங்களில் ஒன்றாக கருதப்படுகிறது. ஜடேஜா ராஜ்புத்திரர்களால் நிறுவப்பட்ட ராஜ்கோட் மாநிலத்தைச் சேர்ந்த விலை மதிப்பற்ற பொருட்களின் சேகரிப்பை இந்த அருங்காட்சியகம் கொண்டுள்ளது. இங்கு விலைமதிப்பற்ற கலைப்பொருட்கள், புகைப்படங்கள், ஒரு குறிப்பு நூலகம் மற்றும் அருங்காட்சியகத்தின் வெளியீட்டுப் பிரிவு ஆகியவை உள்ளன. வெளியீடுகள் இங்கு விற்கப்படுகின்றன.
# வாட்சன் அருங்காட்சியகம், ராஜ்கோட்

## வரலாறு

ராஜ்கோட்டின் ஜூபிலி கார்டனில் அமைந்துள்ள ராணி விக்டோரியா நினைவு நிறுவன கட்டிடங்களில் இந்த அருங்காட்சியகம் அமைக்கப்பட்டுள்ளது. 1881 ஆம் ஆண்டு முதல் 1889 ஆம் ஆண்டு வரை கத்தியாவார் ஏஜென்சியின் பிரித்தானிய அரசியல் முகவராக இருந்த **கர்னல் ஜான் வாட்சனின்** நினைவாக, இந்த அருங்காட்சியகத்திற்கு 1888இல் அவரது பெயர் சூட்டப்பட்டது. வாட்சன் அருங்காட்சியகம் குஜராத்தில் பரோடா அருங்காட்சியகத்திற்குப் பிறகு இரண்டாவது மிக முக்கியமான அருங்காட்சியகமாகும், இது சௌராஷ்டிரா பகுதியின் மிகப் பழமையான அருங்காட்சியக இது கருதப்படுகிறது. கர்னல் வாட்சன் வரலாறு மற்றும் தொல்பொருளியல் ஆகியவற்றில் ஆர்வமாக இருந்தார், ராஜ்கோட்டைப் பற்றிய பல தகவல்களை அவர் சேகரித்து வந்துள்ளார். அவரது பெரும்பாலான சேகரிப்புகள் மற்றும் பிற கலைப்பொருட்கள் இந்த அருங்காட்சியகத்தில் பாதுகாத்து வைக்கப்பட்டுள்ளன. இந்த அருங்காட்சியக கட்டிடம் 1893 இல் கட்டி முடிக்கப்பட்டது. பின்னர், பம்பாய் பிரசிடென்சியின் ஆளுநராக இருந்த லார்ட் ஜார்ஜ் ஹாரிஸ் என்பவரால் பொதுமக்களின் பார்வைக்காகத் திறந்துவிடப்பட்டது.  
மொஹன்ஜதாரோவில் இருந்து கொணரப்பட்ட கலைப்பொருள்களின் பிரதிகள் இங்கு காட்சிப்படுத்தப்பட்டுள்ளன. மேலும்இயற்கை வரலாறு, 13 ஆம் நூற்றாண்டைச் சேர்ந்த சிற்பங்கள், கோவில் சிலைகள், ஆடை வகைகள் மற்றும் உள்ளூர் பழங்குடி மக்களின் வீடுகளின் வடிவமைப்புகள். வாட்சன் அருங்காட்சியகத்தில் பாரம்பரிய, தொல்பொருள்கள் மற்றும் நாணயங்களின் சிறந்த தொகுப்பும் இந்த அருங்காட்சியில் உள்ளது.  
அருங்காட்சியகத்தின் தொல்பொருள் காட்சிக்கூடத்தில் வரலாற்று காலத்திற்குகு முந்தைய காலத்தைச் சேர்ந்த கலைப்பொருட்கள் உள்ளன. மேலும் தொல்பொருள் காட்சிக்கூடத்தில் ஹரப்பன் நாகரிகம் நாகரிகம் சேர்ந்த பொருள்கள் உள்ளன. ஜெத்வாவின் ஒரு தலைநகரான, முந்தைய குமாலிக்குச் சொந்தமான அரிய சிற்பங்கள் இங்கு காட்சிப்படுத்தப்பட்டுள்ளன.
# வாட்சன் அருங்காட்சியகம், ராஜ்கோட்

## பிரிவுகள்

- சிற்பங்கள்
- ஓவியங்கள் மற்றும் கையெழுத்துப் பிரதிகள்
- ஜவுளி
- கல்வெட்டு
- நாணயங்கள்
- மானிடவியல்
- நாட்டுப்புற எம்பிராய்டரி
- கைவினை
- இசை கருவிகள்
- மர வேலை
- இயற்கை வரலாறு
- பாறைகள் மற்றும் தாதுக்கள்
# வாட்சன் அருங்காட்சியகம், ராஜ்கோட்

## ஆண்டு நிகழ்வுகள்

பாரதிய ஷில்ப் சம்ருத்தி என்பது ஒவ்வொரு ஆண்டும் ஜனவரி இரண்டாவது வாரத்தில் ஏற்பாடு செய்யப்பட்டு கொண்டாடப்படுகின்ற ஒரு வார விழாவாகும்.